# data[].attributes.attachment_link.description
Agrāko Kacenelsonu dzimtas savrupnamu pēc Berlīnes arhitekta Ernesta fon Īnes (1848-1917) dotas skices cēlis arhitekts Makss Pauls Berči (1840-1911). Nama būvniecība ilga gadu - no 1900. līdz 1901. gadam. Gadu vēlāk tapa saimniecības ēka, kuras pirmajā stāvā atradās ratnīca, bet otrajā - dzīvojamās istabiņas kalpiem.

# data[].attributes.body
Liepāja ir trīs oficiāli apstiprināti simboli: ģerbonis, karogs un himna. Tajos atspoguļojas pilsētas tradīcijas un spēks. Savu ģerboni Liepāja ieguva līdz ar pilsētas tiesību piešķiršanu – 1625. gadā, savukārt karogs pirmo reizi oficiāli tika pasludināts 1938. gadā ar "Likumu par Liepājas pilsētas karogu".

# data[].attributes.body
Tirdzniecības kanāls ir Liepājas ezeru ar Baltijas jūru savienojošs kanāls Liepājas pilsētas teritorijā. Kanāls izrakts no 1697. līdz 1703. gadam 1,9 km garumā, jo dabīgā ezera notece tika pieskalota ar smiltīm.Nepilnus 3 km garais tirdzniecības kanāls padomju laikā bija slēgtā zona ar pierobežas režīma statusu. Liepājas osta bija pazīstama jau 14. gadsimtā. 17. gs. beigās šeit izraka kanālu, kas savienoja Liepājas ezeru ar jūru – tagadējo Tirdzniecības kanālu. Tas beidzas ar Ziemas ostu un diviem moliem, no kuriem Dienvidu mols ir iecienīta pastaigu un makšķerēšanas vieta. Tirdzniecības kanāla dienvidu daļā stiepjas Promenāde, kuras malā ir apskatāms Dzintara pulkstenis. Tirdzniecības kanāla un Liepājas ezera savienojuma vieta ir Latvijas mērogā izcila ziemojošo putnu vērošanas vieta. Liepājas ezers ir dabas liegums, kas iekļauts putniem starptautiski nozīmīgo vietu sarakstā.

# data[].attributes.body
Liepāja ir bagāta ne tikai ar vēsturi, bet arī ir viens no Latvijas kultūras stūrakmeņiem. Teju katru nedēļu Liepājā notiek kāds kultūras pasākums, koncerts vai sporta notikums. Īpaši ir Liepājas festivāli, kuri pulcē dalībniekus un viesus no visas pasaules. Klasiskās mūzikas mīļotājiem skan "Pianisma zvaigžņu festivāls" un "Liepājas vasara", kura uzmanības centrā ir slavenais Liepājas Simfoniskais orķestris . Vienu reizi gadā pludmales klusumu pārtrauc viens no lielākajiem festivāliem Baltijas jūras krastā - "Summer Sound" , pulcinot desmitiem tūkstošu skatītāju. Tie, kuri mīl autosportu, labi pazīst ātruma festivālu "Kurzeme" .

# data[].attributes.body
Koncertzāles „Lielais dzintars” platība aptver 14’126 m² astoņu stāvu augstumā. Tajā darbojas trīs koncertzāles: Lielā zāle ar 1010 skatītāju vietām, Kamerzāle – ar 200 vietām un Eksperimentālā skatuve – 150 vietas, kuras papildina citu publisku pasākumu telpas Civita Nova, kā arī kafejnīca un restorāns.

# data[].attributes.body
Liepāja atrodas mērenajā jūras klimata joslā. Galvenais klimatu veidojošais faktors — jūras gaisa izplūde, kas veido šiem platuma grādiem neatbilstošas zemas vasaras un augstas ziemas gaisa temperatūras. Vidējais vēja ātrums Liepājā ir 5,8 m/sek. Ziemā raksturīgākais vēja virziens ir dienvidu vējš, savukārt vasarā — rietumu.

# data[].attributes.body
Profesionāls Kurzemes reģionālais muzikāli dramatiskais teātris ar pastāvīgu un augsti kvalificētu trupu, kas piedāvā daudzveidīgu un mākslinieciski bagātu un kvalitatīvu repertuāru ikvienam reģiona iedzīvotājam un ir Kurzemes mākslas, mūzikas, teātra un kultūras centrs.

# data[].attributes.body
Liepājā darbojas četras sporta skolas:

Liepājas Sporta spēļu skola (basketbols, volejbols, vieglatlētika);

Liepājas Tenisa sporta skola;

Liepājas Kompleksā sporta skola (brīvā cīņa, grieķu–romiešu cīņa, džudo cīņas nodaļa, galda teniss, bokss, peldēšana, smaiļošana un kanoe airēšana, mākslas vingrošana, sporta vingrošana);

Liepājas Futbola skola.

# data[].attributes.body
Liepājas TramvajsTramvaju satiksme Liepājā ir viens no sabiedriskā transporta veidiem Liepājā. Tā ir vecākā elektriskā tramvaja līnija Baltijā, kura darbojas jau no 1899. gada. Liepāja ir viena no trim Latvijas pilsētām, kur ir pieejams tramvajs.

Maršruta līnijas kopgarums šobrīd ir 15,4 kilometri.[1]

Liepājas tramvaja īpatnība ir tā šaurais sliežu ceļš, kuru platums ir 1000 mm, atšķirībā no Rīgas un Daugavpils, kur ir 1524 mm.

# data[].attributes.attachment_link.title
Liepājas himna - Pilsētā kurā piedzimst vējš [PIXELART animācija]

# data[].attributes.attachment_link.description
4.kursa Multimediju un reklāmas dizaina darbs PIXELART animācijā Pasniedzēja: Agnese Ivane Liepājas Dizaina un mākslas vidusskola Mūzikas autors: Imants Kalniņš Vārdu autors: Māris Čaklais

# data[].attributes.body
1253. gada 4.aprīlis – šajā datumā vēsturē tiek ierakstīts Līvas ciems.
Sakarā ar zemju sadalīšanu starp Vācu ordeni un Kurzemes bīskapu Kursas dalāmā grāmatā ierakstīts: “…dat dorp, da die Lyva is genant jeb villa, quae dicitus Lyva”.